als_Latn dik_Latn sag_Latn
Përshëndetje,
Unë quhem Anabel dhe jam 9 vjeç.
Meqënëse sot janë edhe zgjedhjet elektorale, unë vendosa të shkruaj pikërisht rreth tyre. Dua shumë që fëmijët të më lexojnë dhe të ndajmë së bashku tema të ndryshme.
Sot dua te flas për demokracinë.
“Demokracia edhe pse është një emër abstrakt në lëndën e gjuhës, është e prekshme nga të gjithë sepse njerëzit e kuptojnë kur të drejtat e tyre respektohen”.
Demokracia duhet të funksionojë kudo: në politikë, në shoqëri dhe në familje. Një shembull konkret do të ishte demokracia në shoqërinë e fëmijëve. Askush nuk do të donte t’i hiqej e drejta e fjalës nga një bashkëmoshatar i tij. Pra është e rëndësishme ta njohim demokracinë që në moshë të vogël dhe të dimë se brezi i fëmijeve, të cilët kanë lindur në demokraci janë më të privilegjuar se prindërit dhe gjyshërit e tyre që kanë jetuar periudhën e komunizmit ku mohoheshin shumë nga të drejtat e tyre.
Dicka që unë kam kuptuar është se fëmijët në Shqipëri( bashkë me mua) janë të perfshirë në politikë ndryshe nga kushëriri im në Londër që di vetëm kush zgjidhet kryeministër në Angli. Ndërsa kur më pyet mua, unë njoh partitë politike dhe udhëheqësit e tyre, shumë deputetë dhe sigurisht edhe presidentin. Shpesh diskutoj me të rritur dhe nuk nguroj të shpreh preferencat e mia politike që janë njëlloj si të babit por jo si të gjyshit tim. Nuk më pëlqen kur dëgjoj diskutime mes babit dhe gjyshit dhe në keto moment nuk më terheq politika…
Por nga ana tjetër ka momente, që ëndërroj me zë duke thënë se në të ardhmen dua të behem Ministre e Financave dhe të kem një shofer personal !
Fushatat shpesh janë të lodhshme dhe stresues edhe më merzisin kur mami sheh në televizor vetëm lajme , gjyshërit gjithashtu dhe kështu unë mbetem pa shikuar televizor tërë ditën
Sharjet mes politikanëve janë të pafundme dhe të gjithë e kanë mendjen vetëm për të fituar dhe e harrojnë se duhet të zbaviten, qetësohen pasi kanë kaluar ditë duke e ngarkuar jashtë mase sistemin nervor. Më cudit fakti se mami nuk shkon kurrë në mitingje pasi punon në shtet .
Sipas këndvështrimit tim kjo nuk duhet të ndodhë kështu.
Fëmijët duhet ta njohin demokracinë dhe të drejtat e tyre dhe në vend të përfshirjes së tyre në politikë edhe në fushatë, ata mund të shijojnë femijërinë e tyre duke bërë dicka më argëtuese./ Copyright Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn